text: Landevej blokeret af grise-transport 
  04 april 2011 kl. 12.08
  Vejen blev spærret efter uheld med lastvogn sydøst for Hejnsvig. Dyrlæger blev tilkaldt for at aflive dyrene.
  Uheldet skete på Kolding Landevej på en lige strækning sydøst for Hejnsvig. Lastvognen var på vej til Tyskland lastet med godt 550 smågrise. 
  Politiet siger, at bilen muligvis er kommet ud i rabatten, så chaufføren har mistet herredømmet og er skredet ud.  
  Vagtchefen fortæller, at flere dyrlæger  blev tilkaldt. Landevejen var i flere timer spærret på grund af uheldet.
  